
ZAHARIA 


CAP 1 


ntr-a optulea lună, în anul al doilea 
pre vreamea lui Darie, să făcu cu- 
vântul Domnului cătră Zaharia al 
Varabhiei, feciorul lui Addo proro- 
cul, zicînd:  ,,Scârbi- Se Domnul 
pre părinţii voştri cu urgie mare“. Și vei 
zice cătră ei: ,, Aceastea zice Dorantil Atot- 
țiitoriul: Întoarceţi-vă cătră Mine, zice 
4 Domnul Puterilor, Și Mă voiu întoarce 
cătră voi, zice Domnul Puterilor. Şi nu vă 
faceţ ca şi părinţii voștri cărora au chemat 
prorocii cei mai denainte; zicînd: Aceastea 
zice Domnul Atotţiitoriul: Întoarceţi-vă 
de la căile voastre ceale reale și de la toc- 
mealele voastre ceale reale! Şi n-au ascultat 
şi n-au luat aminte ca să Mă asculte, zice 
Domnul. Părinții voștri unde sînt? Și 
prorocii au în veac vortrăi? Însă cuvintele 
Meale și legiuirile Meale priimiţi-le, cîte Eu 
poruncescu, cu Duhul Mieu, robilor Miei, 
prorocilor, carii au apucat pre părinţii 
voştri; și au răspuns, și au zis: “Precum au 
rînduit Domnul Atotţiitoriul ca să facă noao 
după căile noastre și după tocmealele noas- 
7 tre, aşa au făcut noao”“. În 24ale lunii a 
11, aceasta iaste luna lui savat, întru al doilea 
an pre vreamea lui Darie, făcutu-s-au cuvîn- 
tul Domnului cătră Zaharia al Varahiei, fiiu 
lui Addo prorocului, zicînd: „Văzuiu noap- 
tea, şi iată om, călare fiind pre cal roșu; și 
acesta sta între mijlocul a doao măguri, ceale 
umbroase, și denapoia lui —cai roșii, și suri, 
9 și pestriţi, şi albi. Și ziş: “Ce-s aceştea, 
doamne?! Şi zise cătră mine îngerul, cela 

ce grăiia întru mine: “Eu voiu arăta ţie ce 

10 sînt aceastea”. Şi răspunse bărbatul, cela 
ce sta în mijlocul măgurilor, și zise cătră 
mine: * Aceștea sînt pre carii au trimis Dom- 

11 nul ca să încungiure tot pămîntul: ŞI 
răspunseră îngerului Domnului, celui ce sta 
între munţi, ŞI ziseră: “Încungiurat- am tot 
pămîntul și, iată, tot pămîntul să lăcuiaște 

12 şi lin iaste?. Şi răspunse îngerul Domnului 
și zise:“Doamne Atotţiitoriule, pînă cînd 
nu vei milui lerusalimul și cetăţile Iudei, 
pre carele ai trecut cu vedearea? Acesta e 

13 anulalșaptezecilea”. Şi răspunse Domnul 
Atotţiitoriul îngerului celui ce grăiia întru 

mine cuvinte bune şi graiuri mîngiioase. 


Şi zise cătră mine îngerul, cel ce grăiia întru 
mine, strigă zicînd: “Aceastea zice Domnul 
Atotţiitoriul: Rîvnit-am Ierusalimul și Sio- 
nul, rîvnire mare, Şi cu urgie mare urgi- 
sescu preste limbile ceale ce să rădică, pen- 
tru căci Eu M-am urgisit puţin, iară ei să 
rădica împreună spre reale”. Pentru aceaea, 
aceastea zice Domnul: “Întoarce-Mă-voiu 
asupra Jerusalimului cu milă, și Casa Mea 
de iznoavă să va zidi într-însul, zice Domnul 
Atotţiitoriul, şi măsură se va întinde preste 
Jerusalim |!" Și zise cătră mine îngerul, 
cela ce grăiia întru mine, încă mai strigă 
zicînd: * Aceastea zice Domnul Atotţiitoriul: 
Încă să vor răvărsa cetăţile întru bunătăți 
şi va milui Domnul încă pre Sion, și va aleage 
încă Ierusalimul”. Și ridicaiu ochii miei 
și văzuiu și iată 4 coarne. Şi ziș cătră înge- 
rul cela ce grăiia întru mine: “Ce-s aceastea, 
doamne?! Şi zise cătră mine: “Aceastea-s 
coarnele cealea ce au răsipit pre Iuda, și pre 
Israil, și pre Jerusalim?. Şi au arătat mie 
domnul patru teslari. Și ziș: “Ce vin aceș- 
tea ca să facă?” Şi zise: “Coarnele aceastea 
care au răsipit pre luda, şi pre Israil zdrobit, 
şi nimeni dentru ei n-au ridicat cap. Şi au 
ieşit aceștea să ascuţă pre eale în mânile lor, 
ceale 4 coarne—limbile cealea ce rădică 
cornu preste pămîntul Domnului, ca să-l 
răsipească pre el. 


CAP 11 


i rădicaiu ochii miei și văzuiu, și 
iată, bărbat, și în mîna lui fune 
măsurătoare de pămînt. Şi ziș 
cătră el: “Unde mergi tu?” Şi zise 
d&li cătră mine: “Să măsur Ierusalimul, 
ca să văzu cît iaste lărgimea lui și cîtă e 
lungimea“ Și iată, îngerul, cel ce grăiia 
întru mine, sta, şi alt înger ieşiia întru timpi- 
narea lui. Şi zise cătră el, zicînd: “Aleargă 
şi grăiaște cătră tinirelul acela zicînd: Plin 
de roadă să va lăcui Ierusalimul, de mulțimea 
oamenilor și de dobitoacele ceale den 
mijlocul lui, „Şi Eu voiu fi lui, zice 
Domnul, zidu de foc împrejur și întru mări- 
re voiu fi în mijlocul lui. 0,0, fugiţ de la 
pămîntul crivăţului, zice Domnul, pentru 
că den ceale 4 vînturi ale ceriului voiu aduna 
pre voi, zice Domnul. La Sion scăpaţ cei 
ce lăcuiţi fata Vavilonului. Pentru că 
aceastea zice Domnul Atotţiitoriul: Denapo- 
ia măririi au trimis pre mine preste limbile 
ceale ce au prădat pre voi; cela ce să atinge 
de voi—ca cela ce să atinge de lumina ochiu- 
lui Lui. Pentru căci iată, Eu aduc mîna 
Mea preste ei şi vor îi prăzi celor ce vor 
sluji lor; și veţi cunoaşte că Domnul Atoiţi- 
itoriul au trimis pre mine. Înfrumusăţază- 

te şi te veseleaște, fata Sion, pentru că iată 
Eu viu şi voiu sălășlui în mijlocul tău, zice 
Domnul. Şi vor fugi limbi multe spre 
Domnul în ziua aceaea, și vor fi Lui întru 
nărod, şi vor sălășlui în mijlocul tău, şi 
vei cunoaște că Domnul Atotţiitoriul m-au 
trimis cătră tine. Şi va moşteni de tot 
Domnul pre luda, și partea lui în pămîntul 
cel sfint, şi iarăş va aleage Ierusalimul. 
Ferească-să tot trupul de cătră faţa Dom- 
nului, că s-au sculat den norii cei sfinţi 
ai Lui”. 


CAP III 


i mi-au arătat Domnul pre lisus, 
preotul cel mare, stînd înaintea 
feaţii îngerului Domnului, şi diavo- 
şi lul sta de-a direapta lui, ca să stea 
Pai] împotriva lui. Şi zise Domnul 
cătră diavol: “Să cearte Domnul întru tine, 
diavole, și să cearte Domnul întru tine, Cela 
ce au ales Ierusalimul. Nu, iată, aceasta ca 
un tăciune zmult den foc?” 
îmbrăcat cu haine smolite și sta înaintea 
feaţii îngerului. Şi răspunse și zise cătră 
ceia ce sta înaintea feaţii lui, zicînd: “Luaţi 
hainele ceale smolite de la el. Şi zise cătră 
el: “lată, am luat de la tine fărădelegile 
tale, şi păcatele tale le voiu curăți împrejur. 
Și îmbrăcaţi pre el cu haină pînă în pămînt, 
Și puneţi mitră, și chivără curată în capul 
lui”. Şi puseră mitră și chivără curată în 
capul lui, și-l îmbrăcară pre el cu haine. Şi 
îngerul Domnului sta. Și să mărturisiia 
îngerul Domnului cătră lisus, zicînd: 
* Aceastea zice Domnul Atotţiitoriul: “De vei 
mearge întru căile Meale și întru poruncile 
Meale vei păzi, și tu vei judeca Casa Mea şi 
de vei păzi curtea Mea, şi voiu da ţie pre 
cei ce să întorc în mijlocul acestora ce stau. 
Auzi dară, lisuse, preotul cel mare, tu şi 
cei ce-s aproape de tine, ce șăd înaintea 
feaţii tale, pentru că bărbaţi socotitori de 
minuni sînt, pentru căci iată, Eu aduc pre 
Robul Mieu, Răsăritul. Pentru căci piatra 
carea am dat înaintea feaţii lui lisus, preste 
o piatră 7 ochi sînt; iată,Eu sap groapă, 
zice Domnul Atotţiitoriul, şi voiu pipăi 
toată stimbătatea pămîntului întru o zi. 
În ziua aceaea, zice Domnul Atotţiitoriul, 
chemaţi împreună fieştecarele pre aproapele 
lui supt vie și supt smochinu”. 


CAP IV 


i s-au întorsu îngerul cela ce grăia 
mie şi mă sculă pre mine ca cînd 
se-ar scula om den somnullui. Și 
zise cătră mine: *Ce vezi tu? "Şi ziș: 
“Văzut-am şi, iată, sfeaşnic tot de 
făclia deasupra lui, și 7 luminători 


aur, şi 


Și lisus era 


607 


deasupra lui şi 7 cleaşte luminătorilor celor 
deasupra lui; Și 2 maslini deasupra lui, 
unul de-a direapta făcliei lui şi altul de-a 
stînga”. Şi întrebaiu și zișu cătră îngerul 
cela ce grăia cu mine, zicînd: “Ce sînt aceas- 
tea, doamne?” Şi răspunse îngerul, cela 
ce grăia cu mine, și zise cătră mine zicînd: 
“Nu cunoşti ce sînt aceastea?! Eu ziș: “Nu, 
doamne”. Şi răspunse și zise cătră mine 
zicînd: “Aşa e cuvîntul Domnului cătră Zo- 
rovavel, zicînd: Nu cu puteare mare, nici cu 
virtute mare, ce întru Duhul Mieu”, zice 
Domnul Atotţiitoriul.  *Ce ești tu, muntele 
cel mare, înaintea lui Zorovavel a isprăvi? 
Şi voiu scoate piatra moştenirii, tocmirea 
harului, harul ei. Şi să făcu cuvîntul 
Domnului cătră mine, zicînd: “Mînile 
lui Zorovavel au întemeiat Casa aceasta și 
mânile lui o vor săvîrși pre ea ;şi vei cunoaște 
că Domnul Atotţiitoriul mă trimise cătră 
tine. Pentru că cine au defăimat la zile 
mici? Şi să vor bucura și vor vedea piatra 
cea de cositoriu în mîna lui Zorovavel. 7: 
aceşti şapte—ochii Domnului sînt, cei ce 
privescu preste tot pămîntul! Şi am 
răspuns și am zis cătră el: Ce sînt aceşti 
2 maslini, cei den direapta luminătoriului 
şi den stînga?” Şi întrebaiu al doilea rînd 
şi ziş cătră el:“*Ce-s aceale doao stilpări de 
maslini, ceale den mînile celor doao mucări 
de aur, cealea ce varsă și aduc iarăş cleaște- 
le cealede aur?”  Şizise cătră mine zicînd: 
“Nu ştii ce sînt aceastea?” Și ziş: “Nu, doam- 
ne. Și zise: “Aceștea-s cei 2 fiiai grăsimii, 
ce dvorescu la Domnul a tot pămîntul. 


CAP V 


i mă întorşu și-m ridicaiu ochii şi 
văzuiu, şi iată seacere zburînd. 
Și zise cătră mine: “Ce vezi tu?” Şi 
eu ziş: “Văzu seacere zburind, de 
lungă de coţi 20 şi de lată de coţi 
Și zise cătră mine: “Acesta e bleste- 


10”. 
mul cel ce iase preste faţa a tot pămîntul, 
pentru că tot furul dentru aceasta pînă la 
moarte să va izbîndi, şi tot călcătoriul de 
jurămînt dentr-aceasta pînă la moarte să 


Va izbîndi. Și voiu scote pre ea, zice 
Domnul Atotţiitoriul, şi va întra la casa 
furului și la casa celui ce jură pre numele 
Mieu pre minciuni, și va găzdui în mijlocul 
casii lui, şi va conceni pre el și leamnele lui 
şi pietrile lui”. Şi ieși îngerul cela ce grăia 
întru mine și zise cătră mine: “Caută cu ochii 
tăi şi vezi aceasta care iase!. Şi ziş: Ce 
iaste?” Şi zise: “Aceasta e măsura ceaea ce 
iase?. Şi zise: “Aceasta e strimbătatea lor în 
tot pămîntul”. Şi iată talant de plumbu 
ieşind şi, iată,o muiare şedea în mijlocul mă- 
surii. -- Şi zise:“Aceasta e fărădeleagea”. 

Şi o aruncă pre ea în mijlocul măsurii și 


aruncă piatra plumbului în gura ei.  Șiră- 
dicaiu ochii miei și văzuiu, şi iată 2 muieri 
ieşind, şi duh în aripile lor, şi aceastea avea 
aripi ca aripile cucului. Şi luaiu măsura în 
mijlocul pămîntului şi în mijlocul ceriului. 
Și ziş cătră îngerul cel ce grăia întru mine: 
“Unde duc aceastea măsura?” Şi zise cătră 
mine: “Să zidească ei casă în pămîntul 
Vavilonului şi să gătească, și o vor pune 
pre ea acolo [după] gătirea lui”, 


CAP Vi 


i mă întorșu, și rădicaiu ochii miei 
şi văzuiu. Şi iată 4 cară ieșind den 
mijlocul a doi munţi, și munţii — 
de aramă. La carul cel dentii— 
«44 cai roşii, şi la carul al:2— cai negri. 
Şi la at al 3—cai albi, şi la carul al4—cai 
peagi şi suri.  Şiam răspuns, şi am zis cătră 
îngerul cela ce grăia întru mine: “Ce sînt 
aceastea, doamne?” Şi răspunse îngerul 
cela ce grăia întru mine şi zise: “Aceastea 
sînt ceale 4 vînturi ale ceriului și mergea ca 
să dvorească Domnului a tot pămîntul”. 
La cel ce era caii cei negri ieșiia la pămîntul 
crivăţului, și cei albi mergea pre denapoia 
lor, şi cei peagi mergea la pămîntul austrului, 
Şi cei suri ieşiia şi căuta ca să îmble împre- 
jurul pămîntului. Şi zise: “Meargeţi și îmblaţi 
împrejurul pămîntului”. Și împrejurară pă- 
mîntul. Şi strigă şi grăi cătră mine, zi- 
cînd: “lată, ceia ce ies la pămîntul crivăţu- 
lui odihniră mînia Mea în pămîntul crivățu- 
lui”. Şi fu cuvîntul Domnului cătră mine, 
zicînd: “Ia ceale den robie de la boiari, și de 
la cei de folos ai ei, şi de la cei ce au conos- 
cut pre ea. Şi vei întra tu în ziua aceaea 
la casa losiei al Sofoniei, celui ce au venit de 
la Vavilon. Şi vei lua argint şi aur şi vei 
face cunună şi vei pune în capul lui Lisu al 
lui losedec, preotului celui mare, Și vei 
grăi cătră el: “Aceastea zice Domnul Atot- 
ţiitoriul: Iată bărbat, Răsăritul e numele 
lui, şi dedesuptul lui va răsări și va zidi 
Casa Domnului. Şi acesta va lua bunăta- 
tea. Şi va şădea și va stăpîni de tot preste 
scaunul lui, și va fi preotul den direapta lui, 
şi sfat de paceva fi între mijlocul amînduror. 
Iară cununa va fi celor ce îngăduiesc, şi 
celor ce folosesc lor, și celor ce au conoscut 
pre ea, şi spre har fiiului Sofoniii şi spre 
cîntare în Casa Domnului. Şi cei ce sînt 
departe de la ei vor veni și vor zidi în Casa 
Domnului, şi veţi conoaște că Domnul 
Atotţiitoriul au trimis pre mine cătră voi. 
Și va fi, de auzînd veţi auzi glasul Domnu- 
lui Dumnezăului vostru!“ 


Biblia, 1688 


Zaharia 


CAP VII 


i fu întru al patrulea an în zilele 
lui Darie împăratului, să făcu cu- 
vîntul Domnului cătră Zaharia, în 
4 a lunii a şasea, care iaste haselef. 

stg Și au trimis la Vethil [pre] Sarasar 
şi Ai SAR împăratul[ui], și bărbaţii 
lui a ruga pre Domnul,  Zicînd cătră preo- 
ţii cei den Casa 2) imitlui Atotţiitoriului, 
şi cătră proroci, zicînd: „„Întrat-au aicea în 
luna a cincea, sfinţiră precum au făcut 
acum cîțva ani“. Şi fu cuvîntul Domnu- 
lui Puterilor cătră mine, zicînd: „Zi cătră 
tot norodul pămîntului şi cătră preoţi , 
zicînd: ,,De veţi posti au veţi tîngui întru 
joi au întru sîmbete, şi, iată, 70 de ani au 
post aţi postit Mie? Și de veţi mînca 
sau veţ bea, au nu voi mâncaţi şi voi beaţi? 
Au nu sînt aceastea cuvintele care le-au 
grăit Domnul în mîna prorocilor celor de 
mai denainte, cînd și Israil era lăcuit şi 
veselit, şi cetăţile lui premprejur, și muntele, 
şi cîmpii să lăcuia?“ Şi fu cuvîntul Dom- 
nului cătră Zaharia,zicînd:  ,,Aceastea zi- 
ce Domnul Atotţiitoriul: Judecată direaptă 
judecaţi, și mila şi îndurarea fieştecarele 
faceţ cătră fratele lui. Şi vădua, şi sări- 
manul, și nemearnicul, și săracul nu asupriţi, 
şi răutatea fieştecarele a fratelui lui nu vă 
aduceţi aminte răul întru inimile voastre“. 
Şi nu ascultară a lua aminte, și deaderă 
dos neînţelept, și urechile lor au îngreuiat, 
ca să nu auză. Și inima lor au rînduit 
neascultătoare, ca să nu asculte leagea mea 
şi cuvintele meale, pre carele au trimis 
Domnul Atotţiitoriul cu Duhul Lui, pren 
mîna prorocilor celor de mai nainte. Şi s-au 
făcut urgie mare de la Domnul Atotţiitoriul. 
Şi va fi în ce chip au zis, şi n-au ascultat 
Lui:,,Aşa vor striga şi nu voiu asculta“, 
zice Domnul Atotţiitoriul. „Şi voiu scoate 
pre ei la toate limbile carele n-au conoscut. 
Şi pămîntul să va stinge pe urma lor, de la 
cela ce-ș treace calea și să întoarnă de iznoa- 
vă, şi au rînduit pămîntul cel ales spre 
stingere“. 


CAP VIII 


i s-au făcut cuvîntul Domnului 
Atoiţiitoriul, zicînd:  ,„,Aceastea 
zice Domnul, Cel Întru-tot-ţiito- 
riu: Rivnit-am Ierusalimul și Sio- 
nul, rîvnire mare, şi cu mînie 
am rîvnit pre el“. Aceastea 


mare 
zice Domnul: ,,Întoarce-Mă-voiu spre Sion 
şi voiu sălășlui în mijlocul Ierusalimului; 
şi se va chema Ierusalimul “cetate adevă- 


rată”, și muntele Domnului Atotţiitoriu- 
lui “munte sfint”. Aceastea zice Dom- 
nul Atotţiitoriul: „Încă vor şădea bătrînii 
şi bătrînele în ulițele Ierusalimului, fieş- 
tecarele toiagul lui avînd în mîna lui, de 

mulțime de zile. Și ulițele cetăţii îm- 
plea-se-vor de copilaşi și de feate jucînd în 
ulițele ei“.  Aceastea zice Domnul Atot- 
țiitoriul: „De va fi cu neputinţă înaintea 
acelor rămași ai nărodului acestuia, în zilele 
acealea, au înaintea Mea va fi cu neputinţă?“ 
zice Domnul Atotţiitoriul.  Aceastea zice 
Domnul Atotţiitoriul: „lată, Eu mîntuiescu 
pre nărodul Micu de la pămîntul răsărituri- 
lor și de la pămîntul apusurilor. Şi voiu 
băga pre ei și-i voiu sălășlui în mijlocul 
Ierusalimului; şi vor fi Mie întru nărod, și 
Eu voiu fi lor întru Dumnezău, cu adeverinţă 
şi direptate“.  Aceastea zice Domnul Atot- 
țiitoriul: „Întărească-se mîinile voastre, celor 
ce aud, în zilele aceastea, cuvintele aceastea 
den gura prorocilor, den carea zi s-au înteme- 
iat Casa Domnului Atotţiitoriului, și beseare- 
ca de cînd s-au zidit. Pentru căci mai 
nainte de zilele acealea plata oamenilor nu 
va fi spre folos şi plata dobitoacelor nu va 
fi, şi celui ce au întrat și celui ce au ieşit nu 
va fi pace, de necaz, și voiu trimite pre toţi 
oamenii, pre fieştecarele spre aproapele lui. 
Şi acum nu după zilele ceale de mai nainte 
fac Eu la cei rămași ai nărodului acestuia“, 
zice Domnul Atotţiitoriul. „Ce numai 
voiu arăta pace! Via va da roada ei și pă- 


-mîntul va da nașterea lui, și ceriul va da 


roua lui, şi voiu moșteni de tot celor rămaş 
ai nărodului Micu toate aceastea. Şi va 
fi în ce chip eraţ blestem întru limbi, casa 
ludei şi casa lui Israil, aşa voiu mîntui pre 
voi, şi veţ fi întru blagoslovenie. Îndrăzniţ 
și vă întăriţ în mîinile voastre!“* Pentru 
căci aceastea zice Domnul Atotţiitoriul: 
„„În ce chip am gîndit ca să vă chinuiescu 
pre voi, urgisind Eu pre părinţii voştri, zice 
Domnul Atotţiitoriul, și nu M-am căit, 
Așa M-am socotit și am gîndit, în zilele 
aceastea, ca bine să facu lerusalimului și 
casei ludei. Îndrăzniți!  Aceastea-s cuvinte- 
le carele veţ face: Grăiţ adevărat fieștecarele 
cătră aproapele lui, adeverinţă şi judecată 
de pace, şi dirept judecaţi în porţile voastre. 
Și fieştecarele răutatea aproapelui nu gîndiț 
în zilele voastre, și jurămînt mincinos nu 
iubiţ, pentru căci toate aceastea le-am urit“, 
zice Domnul Atotţiitoriul. Şi s-au făcut 
cuvîntul Domnului Atotţiitoriului cătră mi- 
he, zicînd:  ,,Aceastea zice Domnul Atot- 
ţiitoriul: Postul alpatrulea, și postul al cince- 
lea, și postul al șaptelea, și postul al zeace- 
lea fi-vor casei ludei spre bucurie și spre 
veselie, și spre sărbători bune, și vă veţ 
veseli. Şi adevărul şi pacea îndrăgiţi“. 
Aceastea zice Domnul Atotţiitoriul:,, Încă 
vor veni năroade multe şi lăcuind cetăţi mul- 
te.  Şisă vor aduna cei ce lăcuiesc 5 cetăţi 
la o cetate, zicînd: “Să meargem, mergînd 

feaţii Domnului să ne rugăm și a cerceta 
faţa Domnului Atotţiitoriului! Mearge-voiu 
şieu!' Şivorveni năroade multe și limbi 
multe și vor cerceta faţa Domnului Atot- 
ţiitoriului în Ierusalim, a îmblinzi faţa 
Domnului“.  Aceastea zice Domnul, Cel 
Întru-tot-ţiitoriu: „În zilele acealea, de să 
vor apuca 10 bărbaţi, den toate fealiurile 
limbilor, şi să vor apuca de poala bărbatu- 
lui jidov, zicînd: “Să meargem cu tine, căci 
am auzit că Dumnezeu cu voi iaste de- 
săvârșit!” 


CAP IX 


uarea cuvîntului Domnului în pă- 
mântul lui Adrah, şi Damascului — 
jîrtva lui, pentru că Domnul pri- 
veaşte pre oameni şi toate fealiurile 
lui Israil, Și în Imath, întru ho- 
tarăle ei, Tirul și Sidonul, pentru căci au 
gîndit foarte. Şi zidi Tiros tăria ei şi 
cîştigă argintul ca ţărîna şi adună aurul ca 
tina drumurilor. Pentru aceaea Domnul 
va moşteni pre ea şi va lovi la mare tăria 
ei, şi aceasta cu foc să va topi de tot. 
Vedea-va Ascalonul, și să va spămînta; și 
Gaza, şi să va durea foarte; și Acaron, căci 
s-au ruşinat pre greșala ei. Şi va peri împă- 
rat de la Gaza, și Ascalonul nu să va lăcui. 
Şi vor lăcui cei striini de neam în Azot. Şi 
voiu surpa semeţia celor striini de fealiu. 
Şi voiu rădica sîngele lor den gura lor, şi 
uriciunile lor den mijlocul dinţilor lor, şi 
vor rămînea și aceștea Dumnezeului nostru, 
şi vor fi ca un căpitan de mie întru luda, și 
Accaronul—ca levuseul. Şi voiu pune 
dedesuptul Casei Meale rădicare, ca să nu 
meargă, nici să să întoarne,și nu voiu mai veni 
preste ei încă gonind, pentru căci acum am 
văzut întru ochii Miei. Bucură-te foarte, 
fata Sion, strigă,fată Ierusalim, iată Împă- 
ratul tău vine ţie. Dirept şi mîntuind—El, 
blind şi călare fiind pre jugătoriu şi mînzu 
tînăr. Şi va piarde de tot carăle de la 
Efraim şi calul de la Ierusalim, piarde-să-va 
de tot arcul cel războinic. Și mulțimea şi 
pacea—dentru limbi, și va birui de la ape 
pînă la mare, și de la rîuri pînă la marginea 
pămîntului. Şi tu, cu sîngile făgăduinței 
tale, ai slobozit legaţii tăi den groapă, ne- 
avînd apă.  Şădea-veţi în tărie legaţ adună- 
rii. Şi pentru o zi a nemerniciei tale, îndoite 
voiu da ţie. Pentru că am întins pre tine 
Mie, ludo, arc am împlut pre Efraim, și voiu 
rădica fiii tăi, Sionule, asupra fiilor elinilor, 
şi te voiu pipăi ca sabia războinicului. Şi 
Domnul va fi asupra lor și va ieși ca fulgerul 
lovitura Lui; și Domnul Dumnezeu Atot- 
ţiitoriul cu trîmbiță va trîmbiţa și va mear- 

ge cu cutremurul groazei lui.  Doranul 
Atotţiitoriul va scuti pre ei, și vor topi pre 
ei, și vor astruca pre ei cu pietri de praştie, 
şi vor bea sîngele lor ca vinul, și vor împlea 
năstrăpile ca jîrtăvnicul. Şi va mîntui pre 
ei Domnul Dumnezeul lor, în ziua aceaea, 
ca oile, pre nărodul Lui, pentru că pietri 
svinte să tăvălesc pre pămîntul Lui. Că 
verce e bun—al Lui iaste, și ce e ales, de la 
El e; grîu la tineri, şi vinul cel cu bun miros, 
la fecioare! 


CAP X 


eareţi de la Domnul ploaie la vrea- 
me, timpurie și tirzie. Domnul au 
făcut năluciri şi ploaie de iarnă va 
da lor, la fieştecarele iarbă în țarină. 
Pentru că ceia ce răspund grăiră 
trude şi vrăjitorii, videnii mincenoase, și 
visele minciuni grăia, deșarte să ruga. 
Drept aceaea s-au uscat ca oile şi s-au chinuit, 
căci nu era leac. Asupra păstorilor s-au 
întăritat mînia Mea, și preste miei voiu 
socoti. Și va socoti Domnul Dumnăzău 
Atotţiitoriul turma Lui, casa ludei, şi va 
rîndui pre ei ca un cal binecuvios al Lui la 
războiu. Şi dentru sine au privit şi dentru 
el au rînduit, și dentru el—arcul cu duhul 
mîniei, și dentru el va ieşi tot cela ce cer- 
cetează întru aceastaș. Şi vor fi ca răz- 
boinicii călcînd tină în drumuri la războiu, 
şi să vor rîndui la războiu, căci Domnul va 
fi cu ei şi să vor rușina de tot călăreţii 
cailor. Și voiu întări casa ludii, şi casa 
lui Iosif voiu mîntui, şi voiu lăcui pre ei, 
căci am iubit pre ei, şi vor fi ca cînd n-am 
întors pre ei, pentru că Eu sînt Domnul 
Dumnăzăul lor și voiu asculta pre ei. Și 
vor fi ca niște războinici ai lui Efraim şi să 
va bucura inima lor ca de vin, şi fiii lor vor 
vedea și să vor veseli, şi să va bucura inima 
lor spre Domnul.  Însămna-voiu lor și voiu 
priimi pre ei, pentru căci voiu răscumpăra 
pre ei şi să vor înmulţi precum era mulți. 
Și voiu sămăna pre ei întru noroade, şi cei 
departe de ei îș vor aduce aminte de Mine, 
și vor hrăni pre fiii lor şi să vor întoarce. 
Și voiu întoarce pre ei den pămîntul Eghi- 
petului și de la asiriani voiu priimi pre ei, și 
la pămîntul Galaadului și la Livan voiu băga 
pre ei, şi nu va rămînea dentr-înşii nici unul. 
Şi vor treace pren mare îngustă, şi vor lovi 
în mare valurile, și să vor usca toate adîncu- 
rile apelor, şi să va lua toată semețţia asiriani- 
lor, și schiptrul Eghipetului să va lua. Și 
voiu întări pre ei întru Domnul Dumnezăul 
lor și întru numele Lui să vor lăuda, 
zice Domnul. 


Zaharia 


> CAP XI 


eşchide, Livanule, uşăle tale şi să 
mănînce de tot focul chedrii tăi! 
Vaiete-se molidvul, că au căzut 
chedrul, căci foarte s-au dosădit cei 
Eat măriţi! Văietaţi-vă, stejarii Vasaniti- 
dei, căci să zmulse dumbrava cea împreună 
răsădită! Glasul păstorilor ce plingu, pen- 
tru căci s-au dosădit mărirea lor, glasul 
leilor celor ce răcnesc, căci s-au dosădit 
înferbîntarea Iordanului.  Aceastea zice 
Domnul Atotţiitoriul: Paşte oile jungherii! ““, 
Care ceia ce le-au cîștigat le junghea și nu 
să căia, şi ceia ce le vindea zicea: „,Binecuvîn- 
tat Domnul, şi ne-am îmbogăţit“; și păstorii 
lor nu pătimiia nimica pentru cale. „,Pen- 
tru aceaea, nu voiu mai cruța încă pre ceia 
ce lăcuiesc pămîntul, zice Domnul, și, iată, 
Eu dau pre oameni, pre fieștecarele în mînile 
aproapelui său și în mîna împăratului lui; 
şi vor tăia de tot pămîntul, și nu vor scoate 
den mîna lor. Și voiu paște oile jungherii 
la Hanaanitida și voiu lua Mie 2 toiage, pre 
unul am numit *frumseaţea”, și pre celalalt 
l-am chemat “funire”; și voiu paște oile. 
Şi voiu ridica pre cei 3 păstori într-o lună, 
şi să va îngreuia sufletul Mieu asupra lor, 
pentru că și sufletele lor răcniia asupra Mea. 
Și ziș: Nu voiu paşte pre voi.Ceaea ce moare, 
moară, şi ceaea ce lipseaște, lipsească, și 
cealealalte mănînce de tot fieștecarele 
cărnurile aproapelui său. Şi voiu lua 
toiagul Mieu “cel înfrumsețat”, și voiu 
arunca pre el, ca să risipesc făgăduinţa Mea, 
carea am pus cătră toate năroadele. Și 
să va răsipi, în ziua aceaea, și vor cunoaște 
hananeii oile cealea ce să păzesc Mie, căci 
cuvîntul Domnului iaste. Şi voiu grăi 
cătră ei: De iaste bun înaintea voastră, da- 
ți-M simbria Mea sau vă lepădaţi!“ Şi au pus 
pre cel năimit 30 de arginți. Și zise Dom- 
nul cătră mine: „Pune-i pre ei în topitoriu, 
şi socoteaşte de iaste lămurit în ce chip M-am 
ispitit pentru ei“. Şi am luat pre cei 30 de 
arginț şi i-am pus "a Casa Domnului, la topi- 
toriu. „Şi am lepădat toiagul Mieu celal 
doilea “funirea”, ca să risipesc făgăduinţa 
întru mijlocul ludei şi întru mijlocul lui 
Israil“. Și zise Domnul cătră Minc:,,Mai 
ia-ţ ţie dichise păstoreşti, de păstoriu ne- 
chibzuit. Pentru căci iată, Eu voiu rădi- 
ca păstoriu pre pămînt; ceaea ce lipseaște 
nu 0 va socoti, și cea răpită nu o va căuta, 
şi cea struncinată nu o va vindeca, și cea 
întreagă nu o va îndirepta, și cărnurile 
ceale alease va mînca, și închieturile lor 
le va sfărîma. O, cei ce pasc ceale 
deșarte, și au lăsat oile! Sabie preste 
braţul lui și preste ochiul cel dirept al 
lui. Braţul lui, uscîndu-se, să va usca, şi 
ochiul cel dirept al lui, orbind, se va orbi“ 

CAP XII 


uarea cuvîntului Domnului asupri. 
lui Israil. Zice Domnul, Cel ce au 
întins ceriul şi au întemeiat pămîn- 
tul, și au zidit duhul omului întru 
| el: „lată, Eu puiu Ierusalimul 
ca nişte tinzi clătindu-se la toate năroadele 
împrejur, şi întru ludea, și va fi îngrădire 
asupra Ierusalimului. Și va fi în ziua 
aceaea, voiu pune lerusalimul—piatră căl- 
cîndu-se de toate limbile. Tot cela ce o va 
călca pre ea, batjocurind, batjocureaște, şi 
să vor aduna asupra lui toate limbile pă- 
mîntului. În ziua aceaea, zice Domnul 
Atotţiitoriul, lovi-voiu tot calul cu ieşire 
den hire, şi pre călărețul lui cu nebunie, 
iară asupra casei ludei voiu deşchide ochii 
Miei, și pre toţi caii nărodului îi voiu lovi 
cu orbire. Şi vor grăi căpeteniile de 
preste miile Iudei, toţi, întru inimile lor: 
“Afla-vom întru noi pre cei ce lăcuiesc 
Ierusalimul, întru Domnul Atotţiitoriul, 
Dumnezăul lor!” În ziua aceaea pune-voiu 
pre cei preste mii ai ludei ca tăciunele focu- 
lui în leamne şi ca făclia focului în trestie; 
şi vor mînca de tot, den direapta şi den 
stînga, pre toate năroadele împrejur, și va 
mai lăcui Ierusalimul, întru eluș, în Ierusa- 
lim“ Și va mîntui Domnul lăcașurile 


Iudei, ca şi de-nceput, ca să nu să mărească. 


fala casei lui David și rădicarea celor ce 
lăcuiesc Ierusalimul, asupra ludei. Şi va 
fi în ziua aceaea, scuti-va Domnul, pentru 
ceia ce lăcuiesc Ierusalimul; şi va fi cel ce e 
slab, întru ei, în ziua aceaea, ca David, iară 
casa lui David ca casa lui Dumnezău, ca 
îngerul Domnului înaintea lor.  ,, Şi va fi în 
ziua aceaea, cerca-voiu ca să scoţ toate 
limbile cealea ce vin asupra Ierusalimului. 
Și voiu turna preste casa lui David și preste 
cei ce lăcuiesc Ierusalimul duh de dar și de 
îndurare, şi vor căuta cătră Mine, la Carele 
au împuns, pentru căci au jucat, și vor 
tîngui preste El tînguire ca preste un iubit 
şi să vor durea cu dureare ca de cel dentiiu 
născut“. În ziua aceaea mări-se-va tîngu- 
irea asupra Ierusalimului, ca o tăiare de rodii 
ce să taie în cîmpu. Și să va tîngui pă- 
mîntul, după fealiuri, fealiuri: fealiul casii 
lui David de sineș, și muierile lor de sineș; 
fealiul casii lui Nathan de sineș, și muierile 
lor de sineș; fealiul casii lui Levi de sineş, 
şi muierile lor de sineș;  Fealiul casii lui 
Semeon de sineș și muierile lor de sineș. 
Toate ceale rămase fealiuri, fieștecare fealiu 
de sineș și muierile lor de sineş. 


CAP XIII 


n ziua aceaca fi-va tot locul deşchi- 
zindu-se casii lui David şi celor ce 
lăcuiescu Ierusalimul, la mutare și 
la stropire. „Şi va fi în ziua 

aceaea, zice Domnul Savaoth, piarde-voiu 
de tot numele idolilor de pre pămînt și nu 
va mai fi lor pomenire, și pre prorocii cei 
mincinoș și duhul cel necurat voiu rîdica de 
pre pămînt. Şi va fi de va mai proroci 
om, și va zice cătră el tatul lui și maica lui, 
ceaea ce l-au născut pre el: “Nu vei trăi, căci 
minciuni ai grăit pre numele Domnului”. 
Şi vor împiedeca pre el tatăl lui și maica 
lui, ceia ce au născut pre el, prorocind el. 
Şi va fi în ziua aceaea, rușina-să-vor prorocii, 
fieștecarele dentru videnia lui, prorocind el, 
şi să vor îmbrăca în piale de păr, pentru căci 
au minţit. Şi va grăi: 'Nu-s prorocu eu, 
căci om ce lucrez pămînt sînt eu, căci om 
au născut pre mine den tinereaţele meale”. 
Şi voiu grăi cătră el: “Ce-s ranele aceastea 
prentre mînile tale?” Şi va zice: “Ceale ce 
m-am rănit la casa cea iubită a mea”. 
Sabie, scoală-te asupra păstorilor Miei şi 
preste bărbat cetăţan al lui, zice Domnul 
Atotţiitoriul. Loveaște pre păstori şi să să 
răsipească oile, şi voiu aduce mina Mea 
preste păstori. Şi va fi în ziua aceaea, 
zice Domnul, ceale 2 părţi dentr-însul vor 
peri de tot şi să vor scîrbi, iară a treia va 
rămînea într-însul. Şi voiu petreace atreia 
parte pren foc, şi voiu lămuri pre ei cum să 
lămureaște argintul, şi voiu ispiti pre ei în 
ce chip să ispiteaște aurul. El va chema 
numele Mieu, și Eu voiu asculta lui; și voiu 
zice: “Norodul Mieu acesta iaste”, şi el va 
zice: “Domnul —Dumnezăul mieu”*. 


CAP XIV iii 


ată,zile vin ale Domnului şi să vor 
împărți pleanurile tale întru tine. 
Și voiu aduna toate limbile asupra 
Ierusalimului, la războiu, și să va 
lua GEtaLCa) şi să vor Tăsipi casele, 
şi i muierile să vor pîngări. ŞI va ieși jumătate 
de cetate în robie, iară cei rămași ai norodu- 
lui Mieu nu vor peri de tot den cetate. 
Şi va ieşi Domnul şi să va rîndui de războiu 
întru limbile acealea, precum iaste ziua 
rînduialei Lui în ziua războiului. Și vor 
sta picioarele Lui, în ziua aceaea, pre Munte- 
le Maslinilor, cel den preajma Ierusalimului, 
despre răsărit; și să va desface Muntele 
Maslinilor: jumătate a lui cătră răsărituri şi 
jumătate spre mare, prăpastie mare foarte; 
şi va pleca jumătate de munte cătră crivățu, 
şi jumătate cătră austru, Şi să va 
astupa valea munților Miei şi să va lipi 
ripa munţilor pînă la Asail. Și să va 
astupa în ce „chip s-au astupat de faţa 
cutremurului, în zilele Oziei, împăratului 
Iudii. Şi va fi de față Domnul Dumnezeul 
mieu şi toţi sfinţii împreună cu El. Și 
va fi în ziua aceaea, nu va fi lumină, și 

frigu și gheaţă.  Fi-va într-o zi, şi ziua 
aceaea să va cunoaște Domnului, și nu zio 
şi nu noapte, și de cătră seară va fi lumină. 
Şi în ziua aceaeca ieși-va apă vie den lerusa- 
lism: jumătatea cei la marea cea dentiiu, și 
jumătatea ei la marea cea de apoi, vara și 
primăvara va fi așa. Şi va fi Domnul 
Împărat preste tot pămîntul; în ziua aceaea 
fi-va Domnul unul, numele Domnului unul, 
Încunjurînd tot pămîntul și pustiiul, de la 
Galaad pînă la Remmon, despre austrul 
Ierusalimului. lară Ramma pre loc va rămi- 
nea, de la poarta lui Veniamin pînă la locul 
porţii cei denainte, la poarta unghiurilor, și 
pînă la turnul lui Anameil, pînă la postăvile 
împăratului. Vor lăcui întru el, şi ana- 
thema nu va mai fi încă, şi va lăcui lerusali- 
mul cu nădeajde. Şi aceastava fi cădearea 
care va tăia Domnul toate năroadele cîte 
au oștit asupra Ierusalimului; topi-se-vor 
trupurile lor, stînd pre picioarele lor, şi 
ochii lor să vor scură den gaurile lor, și 
limba lor să va topi în gura lor. Şi va 
fi în ziua aceaea groaza Domnului mare 
asupra lor, şi să va apuca fieștecarele de 
mîna aproapelui său, şi să va încleşta mîna 
lui cătră mîna aproapelui lui. Și luda 
să va rîndui, în Ierusalim, și va aduna pu- 
tearea tuturor năroadelor de pemprejur, 
aur şi argint şi îmbrăcăminte, spre mulțime 
foarte. Şi aceasta va fi cădearea cailor, 
și a miîșcoilor, și a cămilelor, şi a măgari- 
lor; şi tuturor dobitoacelor celor ce sînt 
în taberile acealea, după cădearea aceasta. 
Şi va fi oricîţi vor rămînea, den toate 
limbile cealea ce au venit asupra Ierusalimu- 
lui, şi să vor sui pre anu a să închina Împă- 
ratului, Domnului Atotţiitoriului, şi a sărba 
praznicul facerii colibilor. Şi va fi oricîţi 
nu să vor sui, den toate fealiurile pămîntu- 
lui, la Ierusalim, ca să să închine Împăratu- 
lui, Domnului Atotţiitoriului, şi aceştea 
lîngă aceia să vor adaoge, nu va fi preste ei 
ploaie. Iară de nu să va sui fealiul Eghi- 
petului, nici va veni, şi preste dînșii va fi 


 cădearea carea va lovi Domnul toate lim- 

bile, oricîte nu să vor sui a prăznui prazni- 
cul facerii corturilor. Acesta va fi păca- 
tul Eghipetului și păcatul tuturor limbilor, 
oricîți nu să vor sui a prăznui praznicul 
facerei colibilor. În ziua aceaea va fi cea de 
preste frîul calului tău “Svîntă Domnului”, 
şi vor fi căldătile în Casa Domnului ca năs- 
trăpile înaintea feaţii jirtăvnicului. Şi va 
fi toată căldarea în Ierusalim și în Iuda“ Sfântă. 
Domnului Atotţiitoriului”. Și vor veni toţi 
ceia ce jîrtvuiesc, şi vor lua dentru eale, şi 
vor fiarbe întru eale, și nu va mai fi hananeu 
în: Casa Domnului Puterilor în ziua aceaea. 


Biblia, 1688 


